Մարդիկ համոզուած են, որ օտար վարժարան եթէ ղրկեն, իրենց զաւակը աւելի կը յաջողի: Ասիկա անտրամաբանական երեւոյթ մըն է: Նախ՝ տղան պէտք է շնորհքով ըլլայ, բաներ մը հասկնայ, իսկ երկրորդ՝ եթէ դուն լաւ դպրոց ունիս, լաւ ուսուցչական կազմով, ապա աշակերտը բնականաբար կը յաջողի: Ասոր փաստն ալ ունեցանք. բոլորովին նոր դասարան սկսելով՝ ունեցանք այդ յաջողութիւնը: Ուրեմն, ըսել կ՛ուզեմ, որ քատրի՛ հարց է: